
​​​«Հայաստանի Հանրապետության կառավարության 2026 թվականի փետրվարի 5-ի N 124-Ն որոշման մեջ լրացումներ կատարելու մասին» ՀՀ կառավարության որոշման նախագծի ընդունման
	1. Արդարադատության նախարարություն
	21.07.2026թ.

	
	N /27.1/38872-2026

	«Հայաստանի Հանրապետության կառավարության 2026 թվականի փետրվարի 5-ի N 124-Ն որոշման (այսուհետ՝ Որոշում) մեջ լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝

1. Ինկորպորացիայի ժամանակ խնդիրներից խուսափելու նպատակով՝ Նախագծի 1-ին կետի 3-րդ ենթակետի «ա» պարբերության մեջ «ձեռք բերման» բառերն անհրաժեշտ է փոխարինել «ձեռքբերման» բառով։
	Ընդունվել է

	2. Նախագծի 1-ին կետի 3-րդ ենթակետի «գ» պարբերությամբ լրացվող 6.1-ին կետի համաձայն՝ «(...) Անշարժ գույքի վերանորոգման գումարը համագործակցող վարկային կազմակերպության կողմից տրամադրվում է փուլերով (տրանշներով)՝ կախված կատարված աշխատանքների ծավալից՝ համագործակցող վարկային կազմակերպության ներքին ընթացակարգերով սահմանված կարգով և պայմաններով:»

Վերոգրյալ կարգավորումից բխում է, որ լրացվող 6.1-ին կետում կիրառվում է «համագործակցող վարկային կազմակերպություն» հասկացությունը, մինչդեռ Որոշման հավելվածի 2-րդ կետի 5-րդ ենթակետով սահմանված է «համագործակցող կազմակերպություն» հասկացությունը, որի ներքո հասկացվում է ծրագրով սահմանված պայմաններով զինծառայողին հիփոթեքային վարկ տրամադրող՝ Հայաստանի Հանրապետությունում գործող և համապատասխան լիցենզիա ունեցող վարկատու կազմակերպությունը։

Ուստի, հիմք ընդունելով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջները, անհրաժեշտ է ապահովել եզրութաբանական միատեսակություն՝ Նախագծի 1-ին կետի 3-րդ ենթակետի «գ» պարբերությամբ լրացվող 6.1-ին կետում «համագործակցող վարկային կազմակերպություն» բառերը փոխարինելով «համագործակցող կազմակերպություն» բառերով։
	Ընդունվել է

	2. Ներքին գործերի նախարարություն


	29.06.2026թ. 

	
	N 43/6/200124-26

	Դիտողություններ և առաջարկություններ չկան
	Ընդունվել է ի գիտություն

	3. Ֆինանսների նախարարություն


	02.07.2026թ.

	
	N 01/11-1/17525-2026

	Դիտողություններ և առաջարկություններ չկան
	Ընդունվել է ի գիտություն

	4. Աշխատանքի և սոցիալական հարցերի նախարարություն
	29.06.2026թ.

	
	N ԱԹ/24882-2026

	Դիտողություններ և առաջարկություններ չկան
	Ընդունվել է ի գիտություն

	5. Ազգային անվտանգության ծառայություն


	25.06.2026թ. 

	
	N 11/998

	Դիտողություններ և առաջարկություններ չկան
	Ընդունվել է ի գիտություն

	6. Կադաստրի կոմիտե


	25.06.2026թ.

	
	N ՍԹ/13304-2026

	Դիտողություններ և առաջարկություններ չկան
	Ընդունվել է ի գիտություն

	6. Պետական գույքի կառավարման կոմիտե


	25.06.2026թ.

	
	N 01/09.9/4460-2026

	Դիտողություններ և առաջարկություններ չկան
	Ընդունվել է ի գիտություն

	7. Կենտրոնական բանկ


	14.07.2026թ.

	
	N 15.4-07/678-26

	Հայտնում ենք, որ Ձեր կողմից ներկայացված «Հայաստանի Հանրապետության կառավարության 2026 թվականի փետրվարի 5-ի թիվ 124-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծով սահմանված՝ աջակցության շրջանակներում հիփոթեքային վարկում համապատասխան չափով վերանորոգման բաղադրիչ ներառելու առնչությամբ Հայաստանի Հանրապետության կենտրոնական բանկի դիրքորոշումը հանգում է ներքոշարադրյալին: 

Իրավական որոշակիության ապահովման և իրավակիրառ պրակտիկայի միասնականության երաշխավորման նկատառումներով առաջարկում ենք Որոշման նախագծում հստակեցնել այն հանգամանքը, որ վերանորոգման ուղղվող վարկավորումը տեղ է գտնում հիմնական հիփոթեքային վարկի շրջանակներում, որպես դրա առանձին բաղադրիչ և  ոչ որպես առանձին հիփոթեքային (վերանորոգման) վարկի տրամադրում, որի նկատմամբ, որպես առանձին վարկ, տարածվում են աջակցության ծրագրի՝ հիմնական հիփոթեքային վարկին առնչվող ծրագրով սահմանված տոկոսադրույքի պետական սուբսիդավորման արտոնյալ պայմանները:


Մասնավորապես, առաջարկում ենք համապատասխան դրույթի հետևյալ ձևակերպումը.

6.1 Եթե հավաստագրում սահմանված գումարի չափը գերազանցում է անշարժ գույքի ձեռքբերման արժեքը, ապա տարբերությունը, սակայն ոչ ավելի, քան 5,000,000 դրամը՝ համագործակցող վարկային կազմակերպությանը ներկայացված զինծառայողի դիմումի հիման վրա, կարող է ուղղվել ձեռք բերվող բնակելի անշարժ գույքի վերանորոգմանը՝ ծրագրի շրջանակներում գույքի ձեռքբերման նպատակով հիփոթեքային վարկի շրջանակներում, որպես դրա բաղադրիչ: Ընդ որում, անշարժ գույքի վերանորոգման գումարը համագործակցող վարկային կազմակերպության կողմից տրամադրվում է փուլերով (տրանշներով)՝ կախված կատարված աշխատանքների ծավալից՝ համագործակցող վարկային կազմակերպության ներքին ընթացակարգերով սահմանված կարգով և պայմաններով:»:

Ի թիվս վերոգրյալի հարկ ենք համարում նշել, որ պատրաստակամ ենք նաև քննարկել բանկերի կողմից Ձեզ ուղարկված կարծիքների համադրելիությունը խնդրո առարկա ծրագրի շրջանակներում և անհրաժեշտության պարագայում՝ աջակցել համապատասխան իրավակարգավորումների բարեփոխմանը:
	Ընդունվել է


